Държавен вестник, бр. 19, 2022 г., стр. 17

БРОЙ  19	
Д Ъ Р Ж А В Е Н  В Е С Т Н И К 	
СТР.  17  
1. преминали обучение и инструктаж по 
безопасност и здраве при работа съгласно 
Наредба № РД-07-2 от 2009 г. за условията и 
реда за провеждането на периодично обучение 
и инструктаж на работниците и служителите 
по правилата за осигуряване на здравословни 
и безопасни условия на труд (ДВ, бр. 102 от 
2009 г.);
2. без здравни противопоказания и физи­
чески годни да извършват определена работа.
(2) Работещите са длъжни да спазват ут­
върдените от работодателя инструкции за 
безопасност и здраве при работа.
(3) Работещите са длъжни да поддържат 
чисти производствените помещения, като 
работното оборудване и работното място се 
почистват след приключване на работа.
(4) На територията на предприятието не 
се допуска употребата на алкохол, наркотици 
или други упойващи средства.
Чл. 10. (1) Не се допускат до работа рабо­
тещи без осигурените им лични предпазни 
средства, в т.ч. специално работно облекло.
(2) Работещите са длъжни да използват 
правилно осигурените им лични предпазни 
средства и специално работно облекло.
(3) Не се допуска използването на лични 
предпазни средства, в т.ч. специално работно 
облекло, чийто срок за използване е изтекъл, 
както и употребата им за други цели.
Чл. 11. Работодателят извършва перио­
дични проверки на изправността на личните 
предпазни средства и специалните работни 
облекла и осигурява условия за съхранява­
не, почистване, дезинфекция и поддържане 
съгласно изискванията на производителя и 
на Наредба № 3 от 2001 г. за минималните 
изисквания за безопасност и опазване на 
здравето на работещите при използване на 
лични предпазни средства на работното място.
Чл. 12. При осигуряване на здравословни 
и безопасни условия на труд при поддръжка и 
ремонт на технологичното и спомагателното 
оборудване в предприятията на черната и 
цветната металургия се спазват изискванията 
на приложение № 1.
Чл. 13. При осигуряване на здравословни 
и безопасни условия на труд при анализ и 
контрол на суровини, материали, вещества 
и проби от добивания и обработван метал 
се спазват изискванията на приложение № 2.
Чл. 14. При осигуряване на здравословни 
и безопасни условия на труд в складовете за 
готова продукция се спазват изискванията на 
приложение № 3.
Чл. 15. При осигуряване на здравословни 
и безопасни условия на труд при вътрешно­
заводския транспорт се спазват изискванията 
съгласно приложение № 4.
Чл. 16. При осигуряване на здравословни и 
безопасни условия на труд при експлоатация 
и поддръжка на пречиствателни съоръжения 
за отпадъчни газове и води се спазват изис­
кванията на приложение № 5.
Раздел II 
Изисквания към територията на предприя­
тието, производствените площадки и цеховете
Чл. 17. При проектиране на нови и рекон­
струкция на съществуващи предприятия или 
отделни цехове за производство и обработване 
чрез пластична деформация на метали се 
спазват санитарно-хигиенните изисквания, 
изискванията за проектиране, изпълнение, 
реконструкция и експлоатация на строежите, 
както и строителнотехническите правила и 
норми за осигуряване на безопасност при 
пожар.
Чл. 18. С проектирането на промишлените 
площадки се осигурява подходящо благоус­
трояване, озеленяване, засаждане на дървета 
и декоративни храсти и канализация за дъж­
довните и производствените води.
Чл. 19. (1) На територията на предприятието 
за пешеходци, автомобили и друг транспорт се 
изграждат пътища с твърда настилка, които 
се почистват редовно.
(2) Когато жп и автомобилните пътища се 
пресичат, местата на пресичане се означават 
и маркират със сигнални устройства и/или 
пътни знаци.
(3) Маневрената дейност на железопътни 
състави се осъществява съгласно изисква­
нията на Наредба № 58 за правилата за 
техническата експлоатация, движението 
на влаковете и сигнализацията в железо­
пътния транспорт (ДВ, бр. 73 от 2006 г.) и 
инструкции, приети от съответния ръково­
дител, съгласувани с Изпълнителна агенция 
„Железопътна администрация“ (ИА „ЖА“). 
Дейности в габарит на маневрен коловоз 
без спиране на движението се извършват 
съгласно изискванията на Наредба № 13 за 
осигуряване на здравословни и безопасни 
условия на труд в железопътния транспорт 
(ДВ, бр. 12 от 2006 г.).
Чл. 20. (1) Не се допуска затрупване на 
входове, пътища, коридори и алеи със суро­
вини, материали, отпадъци, предмети и др. 
(2) По изключение и при необходимост се 
допуска струпване на суровини, материали, 
отпадъци и предмети на входове, пътища, 
коридори и алеи, като те се подреждат по 
начин, изключващ падане (срутване), а тези, 
оставени край железопътните линии, се под­
реждат на разстояние не по-малко от 2 m от 
железопътната релса, за което се уведомява 
отговорното длъжностно лице. 
Чл. 21. Не се допуска складирането на 
запалими материали по пътища, тротоари и 
площадки без надзор и без предприети мерки 
против евентуалното им запалване.
Чл. 22. (1) Работните площадки, стълби­
щата и галериите се поддържат чисти.